Kersmarkte wat jy in 2019 moet besoek | rooi rose Kersmarkte wat jy in 2019 moet besoek | rooi rose
Kersmarkte wat jy in 2019 moet besoek
Dis amper Kersfees en ons kan nie wag om by die oulikste Kersgeskenke by ’n paar plaaslike Kersmarkte te gaan koop nie! Hier is ’n paar wat jy vanjaar moet besoek.
Kersmarkte wat jy in 2019 moet besoek saamgestel deur Catherine Schenck
KAMERS/Makers, Stellenbosch en Pretoria
Daar is nog twee KAMERS/Makers-markte oor vir die jaar; een in Stellenbosch en een in Pretoria.
Waar: Stellenbosch, Blaauwklippen Wine Estate
Tyd: Daagliks 09:00 – 17:00; Vrydag 1 November tot 19:00
Waar: Pretoria, Cornwall Hill College, Irene
Datum: 3-8 Desember
Tyd: Daagliks 09:00 – 17:00
Toegang: R70 by www.plankton.mobi & R100 by die hekke – hierdie sluit ’n beperkte uitgawe KAMERS/Makers-inkopiesak, Consol glas-waterbottel en ’n tydskrif in.
Multi-dag kaartjies: R130
Groepafslag: Koop 3, kry 1 gratis
Studente en pensioenarisse: R70
Onder 18’s kry gratis toegang.
Glenshiel Christmas Fair, Johannesburg
Waar: 19 Woolston-pad, Westcliff, Johannesburg
Wanneer: 31 Oktober tot 3 November 2019
31 Oktober: Voorskou-aand: 17:00 – 21:00 (kaartjies is beperk en slegs beskikbaar by Quicket).
1 November: 09:00 – 18:00
2 November: 09:00 – 17:00
3 November: 09:00 – 15:00
Toegang: Voorskou-aand: R250; Volwassenes: R75 vir een dag, R100 vir al drie dae; Kinders onder 12: gratis.
Meer inligting: Elke jaar kom meer as 70 plaaslike ondernemings bymekaar en stal hul pragtige produkte by die Glenshiel-Kersmark uit! Maar die Glenshiel is nie jou gewone markie nie; dit het puik luukse produkte insluitende handsakke, skoene, linne, juwele en handgemaakte Kersversierings. Vanjaar kan jy ook na die ekslusiewe voorskou-aand toe kom om ’n heerlike aand van Kersinkopies deur te bring. Besoek gerus hul webblad vir meer inligting.
Favourite Things-mark by Gabriëlskloof
Waar: Gabriëlskloof, Botrivier
Wanneer: 13 – 15 Desember 2019
Vrydag, 13 Desember: 17:00-21:00
Saterdag, 14 Desember: 10:00-18:00
Sondag, 15 Desember: 10:00-15:00.
Toegang: R100vir die spesiale geleentheid Vrydagaand 13 Desember. Honde en kinders is baie welkom en Saterdag en Sondag se toegang is GRATIS.
Hierdie gewilde opskiet-geleentheid by die Overbergse wynkelder op die koppie, bied presies dit: unieke, kreatiewe en kontemporêre uitstallers wat sjiek, handgemaakte, tuisgemaakte, heerlike, vars en pragtige items verkoop. Dis smaakvol, elegant en die beste Kersfeesmark waarby jy gesien wil wees… en dit alles terwyl jy eiesoortige, moet-hê geskenke koop en teug aan yskoue vonkelwyn.
Soos vorige jare, is Vrydagaand spesiaal vir bespreekte tafels teen R100 per persoon – ’n geleentheid waar die hartlike gasvryheid wat verweef is in die Overbergse kultuur, gevier word. Kaartjies is van middel November op die Gabriëlskloof-webwerf beskikbaar
Besoek die Gabriëlskloof facebook-blad vir meer inligting.
Besoek www.gabrielskloof.co.za vir meer inligting oor die landgoed. Gabriëlskloof kan by 028 284 9865 of [email protected] gekontak word.
Gabriëlskloof Landgoed – slegs 80 minute van Kaapstad – is net buite Botrivier, op die Swartrivierpad, net af van die N2.
Die Linden-Kersmark, Johannesburg
Waar: Botaniese Tuine, Emmarentia; 45 Thomas Bowler street
Wanneer: 30 November tot 1 Desember 2019
Toegang: Albei dae: R50; Algemene toegang: R30; Pensioenarisse: R15; Kinders onder 12: Gratis
Jy kan kaartjies aanlyn koop by Quicket
Die Linden-mark is terug en gaan ’n sonnige somerkersfees by die Emmarentiandam vier! Soos altyd is daar die heerlikste stalletjies met plaaslike produkte wat die oulikste geskenke vir kinders en volwassenes sal wees. Kyk uit vir produkte met geel plakkertjies op – hierdie produkte sal teen 20% afslag verkoop word. Natuurlik is daar ook die lekkerste kosstalletjies en ’n paar spesiale doendinge om almal te vermaak. Daar sal daagliks tussen 12:00 en 14:00 Kersliedere in die tuin gesing word, naby aan die Date-a-dog-stalletjie. Daar sal ’n koekie-bak-werkswinkel wees vir die kinders en natuurlik is daar kunstenaars wat gaan optree: Rubber Duc, Georgetown, Jack & June en Brother Brother.
Vir meer inligting, loer op hul facebook-blad
Meer inligting: [email protected] is Abraham Kriel Kinderhuis Potchefstroom se jaarlikse groot fondsinsamelingsprojek. Die perseel word omskep in ‘n sprokieswêreld wat elke persoon moet sien en ervaar. Van die grootste name in die Suid-Afrikaanse musiekbedryf tree op, daar is ‘n pragtige kunsmark, Oujaarsdans, ‘n pretpark met ‘n Big Wheel van amper 40 meter hoog wat oor die hele fees kyk, ‘n ongelooflike liggiemuur wat praat en sing met die aanskouers en kos om van te kies en te keur.
Vir meer inligting, loer hier
The Gift Market, Hermanus
Waar: Curro, Hermanus
Wanneer: 13 – 23 Desember 2019
Tyd: Elke dag 10:00 tot 18:00
Toegang: Toegang en parkering is gratis en daar is kredietkaartfasiliteite.
Meer inligting: The Gift Market is ’n geskenkmark in die hart van Hermanus, met iets vir almal – geskenke, eetgoed, speelgoed, klere, juwele en nog vele meer. Ontspan met ’n heerlike koffie en iets om te eet. Ons bied iets vir die hele gesin!
Waar: 111 Pig & Whistle Drive, Clansthal, KwaZulu-Natal.
Wanneer: Sondag 8 Desember 2019
Meer inligting: Die gemeenskap van Clansthal werk hard om hul bewaringsgebied so goed moontlik op te pas sodat besoekers die pragtige fasiliteite kan geniet. Om fondse in te samel vir dié saak, maak Keith en Liz Cunningham hul huis oop om ’n markie aan te bied. Daar sal baie oulike Kersgeskenke te koop wees by dié mark! Kontak gerus vir Liz Cunningham by [email protected] of skakel haar by 083 556 8108.
Waar: Hoek van Mountain Viewrylaan en Edelweissweg, Eversdal.
Wanneer: 23 Oktober tot 9 November 2019
Tyd: Maandag tot Vrydag: 10:00 – 20:00; Saterdae: 09:00 – 18:00
Toegang: Gratis toegang en parkering
Meer inligting: Besoek die webblad vir meer inligting.